Anexa nr.1 la HCL nr. 27 din 15.02.2023

**Programul anual propriu pentru acordarea de finanțări nerambursabile din fonduri publice alocate pentru activități nonprofit de interes local pentru anul 2023**

**(1) Autoritatea finanțatoare**

Consiliul local al Orașului Sânnicolau Mare acordă finanțări nerambursabile pentru activități nonprofit de interes general, în conformitate cu prevederile Legii nr. 350/2005 privind regimul finanțărilor din fonduri publice alocate pentru activități nonprofit de interes general.

**Domeniile de intervenție** selectate sunt cele care nu au beneficiat de finanțări nerambursabile din fonduri ale Uniunii Europene precum cultural, social, sportiv, culte religioase, învățământ, sănătate, agricol, creșterea animalelor, recreere și altele.

**(2) Scopul Programului**

Scopul programului este de stimularea persoanelor fizice și juridice din oraș în realizarea unor obiective de interes public

**(3) Obiectivul general**

Obiectivul general al Programului este îmbunătățirea calității vieții locuitorilor Orașului Sânnicolau Mare, prin susținerea inițiativelor organizațiilor neguvemamentale de antrenare a cetățenilor în activități de interes public.

**(4) Obiectivele specifice**

Obiectivele specifice ale Programului sunt:

- dezvoltarea și promovarea vieții culturale, sportive, didactice și recreative prin crearea de evenimente specifice pe plan local, cu impact major asupra publicului țintă;

- promovarea și sprijinirea creativității culturale, sportive, de învățământ și sănătate;

- consolidarea identităților culturale și conservarea tradițiilor;

- alocarea de fonduri unităților de cult apartinând cultelor religioase recunoscute din România pentru completarea fondurilor proprii, necesare pentru întreținerea și funcționarea acestora, pentru conservarea și întreținerea bunurilor aparținând cultelor și care fac parte din patrimoniul cultural național mobil, precum și pentru activitățile de asistență socială și combaterea sărăciei susținute de acestea;

- stimularea implicării organizațiilor neguvernamentale în valorificarea potențialului cultural, social, sportiv, religios, didactic, medical, agricol, de creștere a animalelor și recreativ.

**(5) Beneficiarii direcți**

Beneficiarii direcți ai Programului sunt:

* Organizațiile neguvemamentale înființate în baza OG nr. 26/2000, modificată și aprobată prin Legea nr. 246/2005, cu activitatea în domeniile enumerate anterior; unitățile de cult aparținând cultelor religioase recunoscute din România.

**(6) Beneficiarii indirecți**

Beneficiarii indirecți ai Programului sunt locuitorii Orașului Sânnicolau Mare, participanți la activitățile finanțate.

**(7) Durata**

Durata Programului este până în 31.12.2023.

**(8) Bugetul Programului**

Suma totală alocată pentru Program în anul 2023 este 427**.**000 lei.

**(9) Mărimea finanțărilor nerambursabile:**

Valorile următoare, minimă și maximă, se aplică finanțărilor nerambursabile pentru proiecte individuale care pot fi finanțate în cadrul programului:

- valoare minimă: 1.000 RON

- valoare maximă: 180.000 RON

**(10) Procedura aplicată**

Finanțarea nerambursabilă acordată din fonduri publice unui beneficiar se va face în baza unui contract de finanțare nerambursabilă încheiat între Orașul Sânnicolau Mare și beneficiar, în urma aplicării procedurii selecției publice de proiecte.

**(11) Etapele privind procedura de selecție de proiecte**

a) publicarea programului anual pentru acordarea finanțărilor nerambursabile;

b) publicarea anunțului de participare;

c) înscrierea candidaților – la solicitare;

d) transmiterea documentației;

e) prezentarea propunerii de proiecte;

f) verificarea eligibilității, înregistrării și a îndeplinirii criteriilor referitoare la capacitatea tehnică și financiară;

g) evaluarea propunerilor de proiecte;

h) comunicarea rezultatelor;

i) încheierea contractului sau contractelor de finanțare nerambursabilă;

j) publicarea anunțului de atribuire a contractului sau contractelor de finanțare nerambursabilă.

**(12) Principiile de atribuire a contractelor de finanțare nerambursabilă**

Principiile care stau la baza atribuirii contractelor de finanțare nerambursabilă sunt:

• *Iibera concurență,* respectiv asigurarea condițiilor pentru ca persoana fizică sau juridică ce desfășoară activități nonprofit să aibă dreptul de a deveni beneficiar, în condițiile Legii 350/2005 privind regimul finanțărilor din fonduri publice alocate pentru activități nonprofit de interes general;

• *eficacitatea utilizării fondurilor publice,* respectiv folosirea sistemului concurențial și a criteriilor care să facă posibilă evaluarea propunerilor și a specificațiilor tehnice și financiare pentru atribuirea contractului de finanțare nerambursabilă;

• *transparența,* respectiv punerea la dispoziția tuturor celor interesați a informațiilor referitoare la aplicarea procedurii pentru atribuirea contractului de finanțare nerambursabilă;

• *tratamentul egal,* respectiv aplicarea în mod nediscriminatoriu a criteriilor de selecție și a criteriilor pentru atribuirea contractului de finanțare nerambursabilă, astfel încât orice persoană fizică sau juridică ce desfășoară activități nonprofit să aibă șanse egale de a i se atribui contractul respectiv;

• *excluderea cumulului,* în sensul că aceeași activitate urmărind realizarea unui interes regional nu poate beneficia de atribuirea mai multor contracte de finanțare nerambursabilă de la aceeași autoritate finanțatoare;

• *neretroactivitatea,* respectiv excluderea posibilității destinării fondurilor nerambursabile unei activități a cărei executare a fost deja începută sau finalizată la data încheierii contractului de finanțare;

• *cofinanțarea,* în sensul că finanțările nerambursabile trebuie insoțite de o contribuție de **minimum 10%** din valoarea totală a finanțării din partea beneficiarlui.

**(13) Criterii și condiții de excludere la fondurile publice pentru finanțări nerambursabile:**

a. Nu si-a indeplinit obligațiile de plata exigibile a impozitelor și taxelor către bugetul consolidat al statului, precum și a impozitelor și taxelor locale;

b. Furnizează informații false în documentele prezentate;

c. A comis o gravă greșeală în materie profesională sau nu și-a îndeplinit obligațiile asumate printr-un contract de finanțare nerambursabilă, în măsura în care autoritatea finanțatoare poate aduce ca dovada mijloace probante în acest sens;

d. Face obiectul unei proceduri de dizolvare sau de lichidare ori se află deja în stare de dizolvare sau de lichidare, în conformitate cu prevederile legale în vigoare;

e. Nu prezintă declarația pe propria răspundere din care sa rezulte faptul ca nu mai are contractata nici o alta finantare nerambursabila cu Consiliul local al orașului SÂNNICOLAU MARE, pentru aceeasi activitate nonprofit, in decursul unui an fiscal sau mai are contractata o finantare nerambursabila cu aceasta autoritate in cursul aceluiasi an calendaristic, dar nivelul finantarii nu depaseste o treime din totalul fondurilor publice alocate programului aprobat anual in bugetul Consiliului Local al orașului SÂNNICOLAU MARE;

f. Documentatia prezentata este incompleta si nu respecta prevederile pct. 9 si 10 din capitolul II;

g. Are conturile bancare blocate;

h. A prezentat declaratii inexacte la o participare anterioara.

i. Este în litigiu cu consiliul local al orașului Sânnicolau Mare

j. Se află în situația de nerespectare a dispozițiilor statutare, a actelor constitutive, a regulamentelor proprii, precum și a legii;

k. Nu participă cu o contribuție financiară de minimum 10% (în numerar sau în natură) din valoarea totală a finanțării;

l. Nu are prevăzut în statutul organizației, activitatea corespunzătoare domeniului la care dorește să participle;

m. Nu are sediul/domiciliul în Orașul Sânnicolau Mare;

n. Nu depune cererea de finanțare completă în termenul stabilit de autoritatea finanțatoare;

o. Să fi comis o gravă greșeală în materie profesională sau să nu-și fi îndeplinit obligațiile asumate printr-un alt contract de finanțare nerambursabilă, în măsura în care autoritatea finanțatoare poate aduce ca dovadă mijloace probante în acest sens.

**(14) Comisia de gestionare a Programului**

În vederea gestionării Programului, se constituie Comisia pentru gestionarea Programului local de sprijinire a activităților nonprofit de interes local, denumită în continuare Comisia. Membrii Comisiei sunt desemnați prin dispoziția Primarului Orașului Sânnicolau Mare.

**(15) Prevederi finale**

Anunțul de participare la selecția de proiecte va fi publicat intr-un cotidian de interes local și pe site-ul autorității publice finanțatoare, www.sannicolau-mare.ro

Documentele menționate mai sus vor fi făcute publice pe site-ul orașului Sânnicolau Mare și vor fi puse la dispoziție tuturor persoanelor interesate.

Pentru aceeași activitate nonprofit un beneficiar nu poate contracta decât o singură finanțare nerambursabilă din bugetul local al Orașului Sânnicolau Mare în decursul unui an fiscal.

În cazul în care există un singur participant procedura de selectie de proiecte se va repeta. În cazul în care în urma repetării procedurii numai un participant a depus propunerea de proiect, Orașul Sânnicolau Mare are dreptul de a atribui contractul de finanțare nerambursabilă acestuia, în condițiile legii.

Orașul Sânnicolau Mare are dreptul de a completa din proprie inițiativă, în vederea clarificării, documentația pentru prezentarea și elaborarea ofertei și este obligat să comunice în scris tuturor solicitanților orice astfel de completare.

Publicarea acestui program anual pentru acordarea de finanțări nerambursabile nu creează orașului Sânnicolau Mare obligația de a efectua respectiva procedură de selecție.

Prezentul Program va fi publicat în Monitorul Oficial al României, partea a VI-a, după aprobarea sa prin hotărâre a Consiliului Local al Orașului Sânnicolau Mare.

**Primar Secretar General**

**Dănuț Groza Florentina Corina Petcu**

 **Întocmit,**

 **Radu Pușcaș**